Grad New Orleans uklonio je i posljednji od predviđena četiri spomenika Konfederaciji, posljednji je bio kip konfederacijskog generala Roberta E. Leea.

Inicijativu za uklanjanjem spomenika koji stoje u tom gradu već više os 100 godina, pokrenuo je 2015. godine gradonačelnik Mitch Landrieu.

Ovo je već četvrti takav spomenik uklonjen u posljednjih mjesec dana. Prvi je uklonjen 24. travnja, nakon čega su uslijedila uklanjanja spomenika konfederacijskom predsjedniku Jeffersonu Davisu i generalu Beauregardu.

Dobar dio javnosti protivi se uklanjanju ovih spomenika koji predstavljaju dio američke povijesti. Navodno su tvrtke koje se bave uklanjanjem primile prijeteće poruke, tako bar tvrde.

Iz tog razloga, prva tri uklanjanja provedena su pod okriljen noći, dok je tek četvrti spomenik uklonjen po danu.

Sudbina spomenika nije poznata, no grad se već unaprijed osigurao zabranom njihovog budućeg postavljanja na bilo kojoj javnoj površini na području grada.

Autor: Tribun